EkBass/fiwiki-20250220-pages-articles huggingface dataset:
Vladimir Boisa

Vladimir Boisa (s. 4. heinäkuuta 1981 Rustavi) on georgialainen koripalloilija, jonka nykyinen seurajoukkue on KK Union Olimpija. Hänellä on myös Slovenian kansalaisuus. == Ura == Boisa aloitti koripallon Azot Rustavin juniorijoukkueissa. Hän teki debyyttinsä edustusjoukkueessa kaudella 1996-1997. Boisa pelasi joukkueessa aina lokakuuhun 1998 saakka, kunnes lähti Sloveniaan KK Postojnaan. Kaudeksi 1999-2000 hän siirtyi KK Union Olimpijaan, mutta hänet lainattiin KD Slovaniin. Hän pelasi seurassa kaksi kautta ennen siirtymistään KK Union Olimpijaan. Boisa pelasi Olimpijassa neljä vuotta ja siirtyi Montepaschi Sienaan vuonna 2005 kolmen vuoden sopimuksella. Hän pelasi joukkueessa kuitenkin ainoastaan kaksi kautta ennen siirtymistään Spartak Primorjeen. Hän ei pelannut Venäjällä koko kautta, vaan siirtyi Hanno Möttölän seurakaveriksi Aris Thessalonikiin tammikuussa 2008. Kaudeksi 2008–2009 hän teki sopimuksen Menorca Bàsquetin kanssa. Helmikuussa 2009 hän sai kuitenkin joukkueesta potkut. Pian potkujensa jälkeen hän teki sopimuksen KK Zadarin kanssa. Loppukauden ajan hän edusti Zadaria, mutta siirtyi kesällä 2010 KK Union Olimpijaan. == Lähteet == == Aiheesta muualla == *Euroliigan pelaajaprofiili *ACB:n pelaajaprofiili Luokka:Georgialaiset koripalloilijat Luokka:Vuonna 1981 syntyneet Luokka:Elävät henkilöt
Rushton Moreve

Rushton Moreve (synt. John Russell Morgan) (6. marraskuuta 1948 Los Angeles, Kalifornia - 1. heinäkuuta 1981 Los Angeles, Kalifornia) oli amerikkalainen muusikko ja Steppenwolf-yhtyeen alkuperäinen basisti. Moreve soitti yhtyeen kahdella ensimmäisellä albumilla, ja hän on säveltänyt yhtyeen hitin "Magic Carpet Ride". Moreve erosi vuonna 1969 kesken kiertueen. Tiettävästi Moreve ei uskaltanut palata Kaliforniaan maanjäristyksen pelon vuoksiAnekdootti Goldy McJohnin keskustelupalstalla. Rushton Moreve sai surmansa moottoripyöräonnettomuudessa vuonna 1981. == Lähteet == Moreve, Rushton Moreve, Rushton Moreve, Rushton
Nick St. Nicholas

Nick St. Nicholas (synt. Klaus Karl Kassbaum) (28. syyskuuta 1945 Plön, Saksa) on saksalais-syntyinen kanadalainen basisti. St. Nicholas muutti perheineen Torontoon Kanadaan toisen maailmansodan jälkeen. 1960-luvun puolivälissä hän toimi basistina The Sparrows-yhtyeessä, josta muodostui myöhemmin Steppenwolf. Sparrowsin hajottua hän liittyi kalifornialaiseen T.I.M.E.-yhtyeeseen yhden levyn ajaksi. Vuonna 1969 St. Nicholas liittyi suosionsa huipulla olevaan Steppenwolfiin korvaten eronneen basistin Rushton Moreven. Hän oli mukana menestyneillä albumeilla kuten Monster ja Steppenwolf Live. St. Nicholas erotettiin yhtyeestä vuonna 1970 epämääräisen käyttäytymisen ja ailahtelevan soittovireen johdosta. St. Nicholas perusti Steppenwolfin uudelleen vuonna 1977 keikkaillen lähinnä klubeissa ja ravintoloissa vaihtelevien kokoonpanojen kanssa, ja lopulta hän joutui luopumaan nimestä John Kayn nostaman oikeusjutun takia vuonna 1980. Nykyään Nick St. Nicholas soittaa World Classic Rockers- yhtyeessä, joka koostuu 1960-1970-luvuilla vaikuttaneista soittajista. Luokka:Kanadalaiset basistit
M/S Rhea

M/S Rhea on suomalainen, Päijänteellä liikennöivä sisävesilaiva. Vuonna 2009 se oli suurin Päijänteellä risteilevistä laivoista. Se sijaitsee Lutakossa Jyväskylän satamassa.http://www.matkarhea.fi/index.php?id=1 Aluksella on kolme ravintolaa (aurinkokansi, à la carte, iltaravintola) sekä panoraamasauna. ==Lähteet== *Päijänteen tyylikkäin ja suurin risteilijä ===Viitteet=== ==Aiheesta muualla== Luokka:Sisävesilaivat Luokka:Jyväskylän liikenne
Juhani Mikkola

Juhani Aukusti Mikkola (s. 27. helmikuuta 1984 Hämeenlinna) on suomalainen pikajuoksija, jonka päämatka on 400 metrin juoksu. Hän edustaa Hämeenlinnan Tarmoa ja häntä valmentaa Ilkka Seppänen. Viitattu 14.7.2010 Mikkola on edustanut Suomea aikuisten maaotteluissa vuodesta 2003 lähtien. Hän on sijoittunut 400 metrin maaottelujuoksuissa parhaimmillaan kolmanneksi niin ulkorata- kuin hallimaaottelussakin. Kalevan kisoissa hän on saanut samalla matkalla kultaa Lappeenrannassa 2007, hopeaa Tampereella 2008 ja pronssia Helsingissä 2003. ==Ennätykset== ===Ulkoradat=== Matka Aika Paikka Päivä 100 m 11,00 Hämeenlinna 9. kesäkuuta 2007 200 m 21,98 Lahti 6. kesäkuuta 2003 400 m 47,77 Lappeenranta 4. elokuuta 2007 800 m 1.53,39 Lappeenranta 12. heinäkuuta 2009 ===Sisäradat=== Matka Aika Paikka Päivä 60 m 7,32 Tampere 28. tammikuuta 2003 400 m 49,30 Ancona, Italia 2. helmikuuta 2008 800 m 1.57,19 Helsinki 3. helmikuuta 2002 == Lähteet == Luokka:Suomalaiset pikajuoksijat Luokka:Vuonna 1984 syntyneet Luokka:Elävät henkilöt
Wallace & Gromit’s Grand Adventures

Wallace & Gromit’s Grand Adventures on Telltale Gamesin kehittämä Wallace ja Gromit -animaatioiden maailmaan sijoittuva seikkailupeli. Se julkaistaan neljässä episodissa siten, että jokainen osa toimii myös itsenäisenä pelinä. Ensimmäinen osa, "Fright of the Bumblebees", julkaistiin Windowsille 24. maaliskuuta ja Xbox Live Arcadeen 27. toukokuuta 2009. == Episodit == # "Fright of the Bumblebees" (julkaistu Windowsille 24. maaliskuuta ja Xbox Live Arcadeen 27. toukokuuta 2009) # "The Last Resort" (julkaistu Windowsille 5. toukokuuta 2009. Xbox Live Arcade -julkaisupäivä ei vielä tiedossa) # "Muzzled!" (Windows-julkaisu kesäkuussa 2009) # "The Bogey Man" (Windows- julkaisu heinäkuussa 2009) == Aiheesta muualla == * * Peli Telltale Gamesin sivuilla Luokka:Wallace ja Gromit Luokka:Seikkailupelit Luokka:Vuoden 2009 videopelit Luokka:Windows-pelit Luokka:Xbox 360 Live Arcade -pelit Luokka:Telltale Games
Aleksi Tammentie

Aleksi Veijo Jalmari Tammentie (s. 6. elokuuta 1986 Tampere) on suomalainen kolmiloikkaaja. Hän edustaa Tampereen Urheilijat -38 -seuraa ja häntä valmentaa Markku Köykkä. Viitattu 28.2.2015. Tammentie on edustanut Suomea aikuisten maaotteluissa vuodesta 2006 lähtien. Hän voitti maaottelukilpailun Helsingissä 2008, 2011 ja 2014 ja Göteborgissa 2012 sekä hallimaaottelussa Tampereella 2011 ja 2014. Helsingin EM-kilpailuissa 2012 Tammentie hyppäsi karsinnassa silloisen ennätyksensä 16,32 m, mutta ei selviytynyt loppukilpailuun. Zürichin EM-kilpailuissa 2014 hän hyppäsi karsinnassa 15,83 m eikä selviytynyt loppukilpailuun. Kazanin universiadeissa 2013 hän sijoittui neljänneksi tuloksella 16,31 m. Kalevan kisoissa Tammentie voitti kultaa ensimmäisen kerran Tampereella 2008. Hän hyppäsi tuloksen 15,93 m ja kukisti kymmenen Suomen mestaruutta voittaneen Johan Meriluodon. Tammentie on saanut Kalevan kisoissa kultaa myös Espoossa 2009, Kajaanissa 2010, Turussa 2011, Lahdessa 2012, Vaasassa 2013 ja Kuopiossa 2014 sekä hopeaa Lappeenrannassa 2007. Sisäratojen SM-kilpailuissa hän on saanut kultaa Rovaniemellä 2007, Mustasaaressa 2009, Turussa 2010, Helsingissä 2011, Tampereella 2012, Rovaniemellä 2014 ja Tampereella 2015 sekä hopeaa Tampereella 2006 ja Joensuussa 2008. Tammentien ulkorataennätys on Jämsässä 28. kesäkuuta 2014 hypätty 16,61 m. Hän ylitti 16 metriä ensimmäisen kerran vuonna 2009 ja tuolloin häntä ennen suomalaisista vain Johan Meriluoto ja Janne Harju olivat pystyneet ylittämään 16 metriä 2000-luvulla. Hallissa Tammentie on hypännyt parhaimmillaan 16,27 metriä Jyväskylässä 25. tammikuuta 2014. Tammentie loukkasi polvensa juhannusviikolla 2015 vuoroloikkaharjoituksissa. Vamma vaati leikkaushoitoa eikä Tammentie ole palannut kilpakentille operaation jälkeen. == Lähteet == Luokka:Suomalaiset kolmiloikkaajat Luokka:Vuonna 1986 syntyneet Luokka:Elävät henkilöt
April March

April March (oikealta nimeltään Elinor Blake, s. 20. huhtikuuta 1965 Kalifornia, Yhdysvallat) on yhdysvaltalainen indie pop -laulaja-sanoittaja, joka laulaa sekä englanniksi että ranskaksi. Hän on toiminut myös animaattorina, mukaan lukien pääanimaattorina kanadalaisessa Ren ja Stimpy -show’ssa. Makeisyritys Fazer käytti laulua "Mon petit ami" Marianne-karkkien mainoksessa. Lapsena March ihastui Ranskaan, ja yläasteella hän osallistui vaihto-oppilasohjelmaan Ranskassa. == Ura == 1980-luvun alkupuolella March työskenteli animaattorina Archie Comicsille sekä Pee Wee's Playhouselle. Vuonna 1986 hän työskenteli Madonnan Who's That Girl -musiikkivideon animaattorina. Hänen ensimmäinen bändinsä The Pussywillows perustettiin vuonna 1987. March piti vuoden taukoa yhtyeestä yrittäessään päästä Disneyn hahmojen animaatio-ohjelmaan Kalifornian Taideinstituuttiin. Vuonna 1991 The Pussywillows hajosi ja March perusti The Shitbirdsin, joka pysyi kasassa vuoteen 1995 asti. March ryhtyi tämän jälkeen soololaulajaksi. Hän lauloi I Am Weaselin tunnusmusiikin. Hänen parhaiten tunnettu kappaleensa on "Chick Habit", englanninkielinen versio France Gallin alun perin esittämästä hitistä "Laisse tomber les filles". Kappale oli Quentin Tarantinon elokuvassa Death Proof, sekä Renault Twingon mainoksessa, joka näytettiin Isossa-Britanniassa ja Ranskassa vuonna 2008. March on tehnyt yhteistyötä Dust Brothersien kanssa Amerikassa sekä Bertrand Burgalatin kanssa Ranskassa. Vuonna 2008 ilmestyi Steve Hanftin kanssa tehty Magic Monsters. Sen jälkeen hän esiintyi kahdessa kokeellisessa ranskalaisessa elokuvassa (Slap the Gondola!, 2009 ja Cet Air La, 2010). == Musiikki == Albumit * Gainsbourgsion! (1994) - Ei virallisesti julkaistu * Paris In April (1995) * Superbanyair (1997) - Vain Japanissa * April March Sings Along With The Makers (1997) - Yhteinen levy The Makersien kanssa * Lessons Of April March (1998) - Myynnin edistämiseksi vain lehdissä ja radiossa * April March and Los Cincos (1998) * Chrominance Decoder (1999) * Triggers (2002) * Grindhouse (2007) * Magic Monsters (2008) * April March and Aquaserge (2012) * In Cinerama (2021) == EP-levyt == * Voodoo Doll (1993) * An April March (1994) * Chick Habit (1995) * April March and Los Cincos Featuring The Choir (1997) - Vain Japanissa, rajoitettu erä. Vieraina Petra Hayden ja Bennett. * Dans Les Yeux D'April March (1999) - Vain Ranskassa. Rajoitettu erä. (Painettu 10" valkealle kuulaalle vinyylille.) == Singlet == *"Sometimes When I Stretch" (2003) == Lähteet == Luokka:Yhdysvaltalaiset laulajat Luokka:Vuonna 1965 syntyneet Luokka:Elävät henkilöt
Tarhalukkinen

Tarhalukkinen (Arachnothera longirostra) on medestäjiin kuuluva varpuslintu, jota tavataan Etelä- ja Kaakkois-Aasiassa. == Koko ja ulkonäkö == Tarhalukkinen on kooltaan noin 14-16 cm. Lajin pää, siivet, selkä ja lyhyehkö pyrstö ovat väriltään oliivinvihreät, kurkku puolestaan on harmaa. Kaula ja vatsa ovat keltaiset. Nokka on pitkä ja alaspäin kaartuva. Tarhalukkinen eroaa naskalilukkisesta (Arachnothera crassirostris) muun muassa siten, että tarhalukkinen on pienempi ja sillä on ohuempi nokka. == Levinneisyys ja elinympäristö == Tarhalukkista tavataan Etelä- ja Kaakkois-Aasiassa alueella, joka ulottuu Intiasta Myanmariin ja Sundasaarille. Lajin elinympäristöjä ovat erilaiset alankojen kosteat metsät. Tarhalukkista tavataan usein purojen ja jokien lähettyvillä paikoissa, joissa kasvaa banaania villinä. == Ravinto == Tarhalukkinen käyttää ravintonaan kukkivien kasvien, erityisesti banaanin, mettä. Lintu syö myös hämähäkkejä ja muita pieniä selkärangattomia eläimiä. == Lähteet == Luokka:Medestäjät
Ludwig Fischer

Ludwig Fischer (17. joulukuuta 1915 Straubing – 8. maaliskuuta 1991 Bad Reichenhall) oli saksalainen F1-kuljettaja. Hän osallistui yhteen F1-osakilpailuun kaudella 1952, Saksan GP:hen. Hän oli aika-ajoissa sijalla 31, mutta ei startannut kilpailuun, vaikka 32 kuljettajaa olisi päässyt mukaan. Hän oli epävarma jatkoonpääsystään. Hän ajoi AFM-tallissa. Fischer osallistui myös F1-sarjan ulkopuolisiin kilpailuihin. Fischer kilpaili myös Saksan Formula 2:ssa ja Formula Junior -sarjassa 60-luvulla. == Lähteet == Luokka:Formula 1 -kuljettajat, jotka eivät koskaan osallistuneet lähtöön Luokka:Saksalaiset Formula 1 -kuljettajat Luokka:Vuonna 1915 syntyneet Luokka:Vuonna 1991 kuolleet
Mike Fisher

Michael Jeffry Fisher (s. 13. maaliskuuta 1943 Hollywood, Kalifornia) on yhdysvaltalainen entinen F1-kuljettaja. Hän osallistui kahteen F1-osakilpailuun kaudella 1967. Hän oli yhdestoista Kanadan GP:ssä ja keskeytti Meksikon GP:ssä, eikä saavuttanut pisteitä. == F1-tulokset == Vuosi Talli Auto Moottori 1 2 3 4 5 6 7 8 9 10 11 Sijoitus Pisteet Mike Fisher Lotus 33 BRM RSA MON NED BEL FRA GBR GER CAN ITA USA MEX \- 0 == Lähteet == Luokka:Yhdysvaltalaiset Formula 1 -kuljettajat Luokka:Vuonna 1943 syntyneet Luokka:Elävät henkilöt
Nora Hämäläinen

Nora Hämäläinen (s. 1978) on suomalainen filosofi ja toimittaja. Hän on Helsingin yliopiston filosofian laitoksen tutkija ja oli Ny Tid -lehden päätoimittaja 2009–2011. Hämäläinen väitteli joulukuussa 2009 tohtoriksi aiheella ”A Literary Turn – Rethinking the Roles of Generalization and Theory in Anglo-American Moral Philosophy”. ==Lähteet== Luokka:Suomalaiset päätoimittajat Luokka:Suomalaiset filosofit Luokka:Vuonna 1978 syntyneet Luokka:Elävät henkilöt
Asianhuolto

Asianhuolto tarkoittaa toimimista oikeudellisessa asiassa toisen puolesta ilman toimeksiantoa, valtuutusta, lakisääteisen edustajan asemaa tai tuomioistuimen määräystä. Asianhuolto jaetaan luvalliseen ja luvattomaan toimintaan. Luvallisesta asianhuollosta käytetään latinalaisperäistä nimitystä negotiorum gestio. Siitä säädetään kauppakaaren 18 luvun 10 pykälässä. Jos jonkun poissa ollessa tapahtuu jotakin, johon hän ei ole voinut asiamiestä määrätä, niin saa hänen sukulaisensa tahi ystävänsä kantaa ja vastata hänen puolestaan, pantuansa, jos vaaditaan, takauksen siitä, että poissa oleva tyytyy siihen, mitä hän on tehnyt. Jos poissa oleva ei siihen tyydy, korvatkoon se, joka valtakirjatta rupesi toisen asiamieheksi, tai hänen takausmiehensä kaiken siitä tulleen vahingon. Lainkohtaa on sovellettu sekä viranomaisen luona tehtyihin toimiin että yksityisoikeudellisessa suhteessa kolmanteen henkilöön. Perinteisesti asianhuolto on vapaaehtoista toimintaa. Asianhuoltajan () toimien on oltava välttämättömiä ja edustettavan (dominus) on oltava estynyt toimimaan itse. Toiminnan syyksi ei riitä se, että toiminta on hyödyllistä. ==Lähteet== * Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 35–36. Luokka:Velvoiteoikeus
Keminmaan uusi kirkko

Keminmaan uusi kirkko (aiemmin Kemin maaseurakunnan uusi kirkko) on Keminmaan seurakunnan kirkko Oulun hiippakunnassa. Kirkko sijaitsee Laurilan kylässä lähellä keskiaikaista Pyhän Mikaelin kirkkoa. Nykyinen kirkko rakennettiin korvaamaan vuonna 1797 valmistunut ”keskimmäinen kirkko”. Jacob Rijfin suunnitteleman ristikirkon perustukset olivat pettäneet ja kivisen kirkon paino oli murtanut seiniin halkeamia. Kirkon ulkoasukaan ei tyydyttänyt kaikkia.Vuonna 1799 Giuseppe Acerbi kuvaili kirkkoa 'arkkitehtoniseksi hirvitykseksi', ja samana vuonna Edward Clarken mielestä se oli 'kehnosti rakennettu' Kirkkoherra Matias Castrén esitteli kirkon huonoa kuntoa keisari Aleksanteri I:lle tämän vieraillessa Suomen sodan jälkeen Kemin pappilassa. Keisari määräsi uuden kirkon rakennettavaksi valtion varoilla. Empiretyylinen kivestä rakennettu pitkäkirkko valmistui vuonna 1827. Rakennuksen oli suunnitellut Yleisten rakennusten intendentinkonttorin intendentti Carl Ludvig Engel 1823. Kirkko rakennettiin paikallisin voimin rakennusmestari Erik Korppin johdolla. Kirkon alttaritaulun Jeesus ristillä (270x180,5 cm öljymaalaus kankaalle) maalasi Johan Gustav Hedman kirkon valmistumisvuonna 1827. thumb|275px|left|Kirkko etuvasemmalta kesällä 2014 == Lähteet == == Aiheesta muualla == * Luokka:Keminmaan nähtävyydet Luokka:Keminmaan kirkkorakennukset Luokka:Suomen kivikirkot Luokka:Carl Ludvig Engelin suunnittelemat rakennukset Luokka:Suomen 1800-luvulla rakennetut rakennukset ja rakennelmat
Luca Antonini

Luca Antonini (s. 4. elokuuta 1982 Milano) on italialainen jalkapalloilija, joka pelasi vuonna 2016 päättyneellä urallaan laitapuolustajana. Hän edusti Serie A:ssa viittä eri seuraa ja pelasi myös Serie B:ssä. Antonini pelasi AC Milanin junioreissa mutta aloitti liigauransa muissa italialaisjoukkueissa. Hän pelasi lainasopimuksella neljännellä sarjatasolla AC Pratossa kaudella 2001–2002 ja Serie B:ssä AC Anconassa kaudella 2002–2003. Hän siirtyi kesällä 2003 UC Sampdoriaan ja pelasi seuraavalla kaudella kolme Serie A -ottelua. Kaudet 2004–2007 hän pelasi lainalla Serie B:ssä Modenassa, Pescarassa ja Arezzossa sekä Serie A:ssa Sienassa, jossa hän 32 liigaottelussaan teki kolme maalia. Kesällä 2007 Antonini siirtyi Empoliin, jossa hän kaudella 2007–2008 pelasi 32 Serie A -ottelua ja kaksi UEFA-cupin ottelua, Hän teki maalin UEFA- cupin ensimmäisen kierroksen kotiottelussa FC Zürichiä vastaan, mutta vierasottelun tappion myötä Empoli putosi cupista. Antonini palasi AC Milaniin vuonna 2008. Hän pelasi joukkueessa viiden kauden aikana 81 Serie A -ottelua ja teki niissä yhden maalin, kauden 2009–2010 viimeisessä ottelussa Juventusta vastaan. Milanin voittamalla liigakaudella 2010–2011 hän pelasi 22 ottelua, joissa hän oli 18 kertaa avauskokoonpanossa. Mestarien liigassa hän pelasi 14 ottelua ja UEFA-cupissa kuusi. Antonini pelasi kaudet 2013–2015 Genoassa. Siellä hän pelasi 33 Serie A -ottelua ja teki niissä kolme maalia. Hän päätti uransa Serie B:n Ascolissa ja Livornossa sekä Serie C:n Pratossa. Antonini pelasi Italian alle 17-vuotiaiden maajoukkueessa yhden ottelun ja alle 18-vuotiaiden maajoukkueessa kolme ottelua. Hänet kutsuttiin Italian A-maajoukkueeseen elokuussa 2010 Norsunluurannikkoa vastaan pelattuun ystävyysotteluun mutta hän jäi ottelussa vaihtopelaajaksi. == Lähteet == Luokka:Italialaiset jalkapalloilijat Luokka:Vuonna 1982 syntyneet Luokka:Elävät henkilöt
Aaltomuoto

Aaltomuodolla tarkoitetaan yleisesti minkä tahansa, mutta tyypillisesti ajan tai paikan funktiona vaihtelevan aaltoliikkeen tai signaalin muotoa. Se on käyttökelpoinen termi erityisesti kuvatessa jaksollisia signaaleja. Signaali voi olla esimerkiksi jonkin fysikaalisen suureen eri ajanhetkinä mitattujen arvojen muodostama käyrä. Fysikaalisessa merkityksessä aaltomuoto voi esittää ainesosasten liikettä tai tiheyden vaihteluita kaasussa, kiinteässä aineessa tai nesteessä tai niiden rajapinnoilla. Erikoistapauksessa se voi olla pinnan heilahtelua, kuten järven aallot veden ja ilman rajapinnassa tai ilmassa eteneviä tiheyden vaihteluita kuten ääni. Monesti, esimerkiksi sähkömagneettisten aaltojen tapauksessa, aaltomuoto suoranaisesti ei ole silmin havaittavissa tai korvin kuultavissa. Näitä aaltoja voidaan kuitenkin mitata. Perinteisesti niitä on voitu esittää graafisesti oskilloskoopin avulla, ja nykyisin yhä enemmän tietokoneella ja siihen kytketyillä mittalaitteilla. Matemaattisesti tärkeä aaltomuoto on siniaalto. Muutkin jaksollisina toistuvat aallot voidaan Fourier'n sarjakehitelmien avulla tulkita koostuviksi eritaajuisista siniaalloista. Luokka:Aaltoliike
Ulla Achrén

Ulla Christina Achrén (o.s. Björk, s. 5. maaliskuuta 1953 Sippola) on Suomen ruotsalaisen kansanpuolueen entinen puoluesihteeri. Hän toimi puoluesihteerinä vuosina 2005–2010. Keväällä 2010 hän siirtyi Åbo Akademin hallintojohtajaksi. Koulutukseltaan hän on kauppatieteiden maisteri. Achrén valmistui ylioppilaaksi vuonna 1973, diplomiekonomiksi vuonna 1976 ja kauppatieteiden maisteriksi vuonna 1979 Åbo Akademin kauppakorkeakoulusta. Vuosina 1977–2005 hän työskenteli erilaisissa tehtävissä Åbo Akademissa ennen siirtymistään RKP:hen. Vuodet 1996–2005 hän oli tiedotuspäällikkö. Vuosina 1985–1992 ja 1997–2012 Achrén oli Turun kaupunginvaltuuston jäsen, joista vuodet 1997–2008 kaupunginhallituksessa. Vuosina 2012–2013 hän oli yksi puolueensa varapuheenjohtajista. Achrén on naimisissa ja hänellä on neljä lasta. == Lähteet == == Aiheesta muualla == * Ulla Achrénin blogi *Ulla Achrénin vaalisivu Luokka:Suomen ruotsalaisen kansanpuolueen poliitikot Luokka:Suomen ruotsalaisen kansanpuolueen puoluesihteerit Luokka:Vuonna 1953 syntyneet Luokka:Elävät henkilöt
Confrontation

Confrontation on reggaeyhtye Bob Marley & The Wailersin toukokuussa 1983 julkaistu albumi. Albumi julkaistiin kaksi vuotta Bob Marleyn kuoleman jälkeen ja se sisältää materiaalia Marleyn elinajalta. Albumi sisältää myös yhden Bob Marleyn tunnetuimmista kappaleista: "Buffalo Soldier". == Kappaleet == ===A-puoli=== #"Chant Down Babylon" – 2:36 #"Buffalo Soldier" (Bob Marley/Noel G. "King Sporty" Williams) – 4:15 #"Jump Nyabinghi" – 3:43 #"Mix Up, Mix Up" – 5:02 #"Give Thanks And Praises" – 3:15 ===B-puoli=== #"Blackman Redemption" (Bob Marley/Lee Perry) – 3:33 #"Trench Town" – 3:12 #"Stiff Necked Fools" – 3:25 #"I Know" – 3:20 #"Rastaman Live Up!" (Bob Marley/Lee Perry) – 5:23 ===CD:n bonuskappale=== 11. "Buffalo Soldier (12" Mix)" – 7:37 ==Työryhmä== *Bob Marley – laulu, taustalaulu, rytmikitara *Aston Barrett – basso, kitara, perkussiot *Carlton Barrett – rummut, akete *Tyrone Downie – kosketinsoitin, taustalaulu *Junior Marvin – soolokitara, taustalaulu *Earl Lindo – kosketinsoitin *Alvin Patterson – perkussiot *I Threes (Rita Marley, Marcia Griffiths ja Judy Mowatt) – taustalaulu *Glen DaCosta – tenorisaksofoni *David Madden – trumpetti *Nambo Robinson – pasuuna *Devon Evans – perkussiot *Santa – rummut (kappaleella "Chant Down Babylon") *Neville Garrick – taideohjaaja *Errol Brown – äänitys, miksaus *Michaell Reid – musiikki- insinööri *Errol Brown, Chris Blackwell ja Aston Barrett – mikserit *Bob Marley & The Wailers ja Errol Brown – tuottaja *Azdean Marley – tuottaja Luokka:Bob Marleyn albumit Luokka:Vuoden 1983 albumit
Prototype (videopeli)

Prototype on Radical Entertainmentin kehittämä ja Activisionin julkaisema toimintaseikkailupeli. Peli julkaistiin kesäkuussa 2009 Microsoft Windowsille, PlayStation 3:lle ja Xbox 360:lle. PlayStation 4 ja Xbox One -versiot julkaistiin elokuussa 2015. Pelin jatko-osa Prototype 2 julkaistiin vuonna 2012. == Juoni == Peli sijoittuu vuoden 2009 Manhattanille. New Yorkissa on havaittu hengenvaarallinen virus, ja kaupungin ottaa hallintaansa yhdysvaltalaiset sotilaat. Alex Mercer herää koomasta ja muistaa vain oman nimensä. Alex tajuaa, että sotilaat yrittävät tappaa hänet. Hän huomaa omaavansa kyvyn ”imeä” kaikki surmaamansa ihmiset, myös heidän muistonsa ja ulkonäkönsä, johon hän voi piiloutua. Alex on myös saanut suurta voimaa, nopeutta, kestävyyttä sekä kykyä uudistaa kudoksia ja elimiä. Alex yrittää selvittää, mitä hänelle tapahtui ja kuka on vastuussa infektiosta. Sotilaiden lisäksi Alex kohtaa Black Watch -erikoisjoukkoja, joiden tehtävänä on taistella biologisia Hunters-infektiohirviöitä vastaan. Black Watchin upseeri, kapteeni Robert Cross, on antanut sotilailleen tehtäväksi kaapata Alex, joka tunnetaan koodinimellä ”Zeus”. == Lähteet == == Aiheesta muualla == * Pelin virallinen kotisivu Luokka:Vuoden 2009 videopelit Luokka:Toimintaseikkailupelit Luokka:Science fiction -videopelit Luokka:Supersankarivideopelit Luokka:Avoimen pelimaailman pelit Luokka:Windows-pelit Luokka:PlayStation 3 -pelit Luokka:Xbox 360 -pelit Luokka:PlayStation 4 -pelit Luokka:Xbox One -pelit
Kieran Gibbs

Kieran James Ricardo Gibbs (s. 26. syyskuuta 1989) on englantilainen peliuransa lopettanut jalkapalloilija. Gibbsin pelipaikka oli vasen laitapuolustaja. Hänen kaksoisveljensä Jaydon Gibbs on myös jalkapalloilija. Gibbs debytoi Arsenalissa liigacupin ottelussa Sheffield Unitedia vastaan 31. lokakuuta 2007. Tammikuussa 2008 hän siirtyi Norwich Cityyn lainalle. Loppukaudella 2008–2009 Gibbs palasi lainalta takaisin Arsenaliin, ja hän sai paljon peliaikaa seuran vakituisen vasemman laitapuolustajan Gaël Clichyn loukkaannuttua. Gibbs sai vastuuta niin Valioliigassa kuin Mestareiden liigassakin. Mestareiden liigan välierän ensimmäisessä ottelussa Manchester Unitedia vastaan Gibbs piti Cristiano Ronaldon hyvin kurissa ja nousi uhkaavalla tavalla hyökkäyksiinkin, mutta teki pahan virheen toisessa osaottelussa, joka johti Park Ji-Sungin ratkaisumaalin. United eteni jatkoon yhteismaalein 4–1 (1–0 ensimmäisen osaottelun jälkeen). Gibbs oli jalkapöytämurtuman vuoksi viisi kuukautta sivussa kaudella 2009–2010. Hän kärsi myös seuraavalla kaudella useista vammoista, ja pelasi näiden kahden kauden aikana yhteensä vain kymmenen valioliigaottelua. Seuraavalla kaudella hän oli lähes neljä kuukautta sivussa vatsavaivan vuoksi ja pelasi yhteensä 16 liigaottelua. Kaudesta 2012–2013 lähtien Gibbs on pelannut joka kausi yli 20 valioliigaottelua. Hän pelasi FA Cupin loppuottelussa 2014 avauskokoonpanossa Arsenalin voittaessa Hullin 3–2. Seuraavalla kaudella hän pelasi kolmessa FA cupin ottelussa, muttei finaalissa, Arsenalin uusiessa cupmestaruutensa. Hän voitti FA Community Shieldin 2014 ja 2015. Maajoukkuetasolla Gibbs edusti useita Englannin nuorisomaajoukkueita. 8. kesäkuuta 2009 hänen edustamansa alle 21-vuotiaiden maajoukkue murskasi Azerbaidžanin 7-0 ja Gibbs teki kaksi maalia. Hän pelasi ensimmäisen kerran Englannin A-maajoukkueessa Unkaria vastaan elokuussa 2010. Kaikkiaan hän on lokakuuhun 2015 mennessä pelannut kahdeksan A-maaottelua ilman maaleja. == Lähteet == * http://www.arsenal.com/academy/players/kieran-gibbs ===Viitteet=== == Aiheesta muualla == Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Kirjekyyhky Silosiipi

Kirjekyyhky Silosiipi (Rocket Wing Saves the Day) on Carl Barksin kirjoittama ja piirtämä Aku Ankka -tarina, joka julkaistiin ensimmäisen kerran Walt Disney’s Comics and Stories 139 -lehdessä vuonna 1952. Suomessa se julkaistiin alun perin Aku Ankka -lehden vuoden 1953 ensimmäisessä numerossa. Monien muiden Barksin tarinoiden tapaan Silosiipikin on kymmensivuinen. Tarinan on suomentanut Sirkka Ruotsalainen Aku Ankan parhaat -albumisarjan Kun taivaalta satoi rahaa -albumissa. == Juoni == Tarina alkaa siitä, kun Aku ja Iines ovat merellä seilaamassa. Aku soittaa kitaraa, ja Iines ikävöi Akun huomista lähtöä "Sillisaarelle". Aku kertoo olevansa poissa vain yhden päivän. Sillä välin Tupu, Hupu ja Lupu ovat kouluttamassa kirjekyyhkyään, Silosiipeä. Seuraavana päivänä Aku varastaa kirjekyyhkyn, ja lähettää sillä romanttisen viestin Iinekselle. Kun lintu on lähtenyt lentoon, ankanpojat ovat sattumalta tekemässä keinotekoisia junan ääniä, jolloin kirjekyyhky laskeutuu heidän luokseen. Pojat huomaavat viestin ja muokkaavat sitä erilaiseksi, ja lähettävät viestin sitten Iinekselle. Aku menee illalla Iineksen luokse, joka heittää häntä vihaisena ruukulla poikien muokkaaman viestin takia, jota Iines luuli Akun kirjoittamaksi. Iines menee sisälle, ja Aku löytää kyseisen viestin maasta. Aku kuulee poikien keskustelun siitä, että veturin - tai muun pillin vihellys vetää kirjekyyhkyä puoleensa. Pojat ovat suunnittelemassa kirjekyyhkyjen nopeuskisaan osallistumista, ja Akulla onkin jo juonet mielessä. Kilpakyyhkyt lähetetään lentoon, ja Aku viheltää pilliä Ankkalinnan kohdalla. Kyyhky laskeutuu Akun syliin. Aku lähettää kyyhkyn sitten matkaan, kun muut kyyhkyt ovat ehtineet edelle. Paljon myöhemmin Silosiipi palaa pettyneiden poikien luokse. Kilpailun pilaaminen oli rangaistus Akulta pojille. Aku menee lepyttämään Iinestä, ja todistamaan, että hän ei sitä viestiä kirjoittanut. Iines suostuu uskomaan, jos vain Aku myisi tämän hankaluuksia aiheuttaneen linnun. Myöhemmin Aku lähtee Iineksen kanssa taas seilaamaan Sillisaaren luo, mutta usean meripeninkulman päässä rannasta syntyy vesipatsas, joka osuu Akun paattiin ja rikkoo laivan purjeen. Iines menee paniikkiin, ja Aku keksii lähettää Silosiiven viemään hätäviestiä. Satamassa kalasäilyketehtaan ruokapillin vihellys saa Silosiiven laskeutumaan pillin päälle. Pillistä puhaltava vesihöyry saa Akun viestin lentämään taivaan tuuliin. Silosiipi menee poikien luokse, ja pojat huomaavat heti sen jalassa olleen rinkulan, johon viesti oli sidottu. Pojat ymmärtävät, että kyseessä on hätätapaus ja lähtevät kohti sataman tehdasaluetta, ja löytävät tehtaan katolta hätäviestin. Tarina loppuu siihen, kun Silosiipi tulee kirjekyyhkykilpailussa ensimmäisenä maaliin, ja nyt koko Ankkaperhe on taas onnellinen. == Lähteet == * Kun taivaalta satoi rahaa ja muita Aku Ankan parhaita: Kirjekyyhky silosiipi * http://www.helsinki.fi/~lakoma/comics/dcomics/cbkk/aku-ph04.htm == Aiheesta muualla == * Kirjekyyhky Silosiipi Inducks-tietokannassa Luokka:Carl Barksin sarjakuvatarinat
Gaia (täsmennyssivu)

Gaia voi tarkoittaa seuraavia asioita: * Gaia ("Maa"), kreikkalaisen mytologian alkujumala * Gaia-hypoteesi, James E. Lovelockin esittämä biosfäärin luonnetta koskeva hypoteesi * Gaia, Euroopan avaruusjärjestön avaruustutkimusasema * Gaia, Rhea Ship Linesin laiva, nykyisin ravintolalaiva * Gaia Group, suomalainen konsultointiyritys * Gaia, Vila Nova de Gaia, kaupunki Portugalissa * Gaia Online, www-keskustelualue ja pelisivusto * Toyota Gaia, automalli * Gaïa, Numidialainen hallitsija
Lordiprotektori

Lordiprotektori () on Yhdistyneen kuningaskunnan valtiosäännössä määritelty sijaishallitsija, jos hallitsija ei ole kykeneväinen hoitamaan kuninkaan tai kuningattaren velvollisuuksiaan. Englannin kuningaskunnan historiassa lordiprotektori on ollut vallassa muutamaan otteeseen. Merkittävimmät ovat olleet: * herttuat Juhana ja Humphrey, kuningas Henrik VI:n aikana 1422–1429 * Rikhard Plantagenet, Henrik VI:n aikana 1455–1456 * herttua Rikhard, kuningas Edvard V:n aikana 1483Carson 2018. * Edward Seymour, 1547–1549 * Oliver Cromwell, 1653–1658 * Richard Cromwell, 1658–1659 Ruotsissa ja Suomessa vastaavaa tehtävää valtionpäämiehinä ovat suorittaneet valtionhoitajat. == Lähteet == * === Viitteet === * Luokka:Valtionhallinto
J. H. Erkko -lausunta- ja laulusävellyskilpailu

J. H. Erkko -lausunta- ja laulusävellyskilpailu on taiteilijakoti Erkkolan ja Tuusulan kunnan järjestämä kilpailu, jonka tarkoituksena on tehdä tunnetuksi Juhana Heikki Erkon tuotantoa ja ajatuksia. == Kilpailu == J. H. Erkko -laulusävellyskilpailussa haetaan uusia laulusävellyksiä, jotka on laadittu J. H. Erkon runoihin tai muihin hänen teksteihinsä. Kilpailu on kaikille avoin. Molemmissa kilpailuissa jaettava palkintosumma on arvoltaan 4 000 euroa. Seuraavan kerran J. H. Erkko -lausunta- ja laulusävellyskilpailu järjestetään vuonna 2012. == Kilpailun voittajat == J. H. Erkko Lausunta- ja laulusävellyskilpailun voittajat vuosittain: * Lausuntakilpailu: ** 2009: Eevamarja Luode-Salonen * Laulusävellyskilpailu: ** 2009: Silja Kuoppala: ”Silloinpa kesä minulla” == Lähteet == Luokka:Suomen kirjallisuustapahtumat Luokka:Suomalaiset musiikkikilpailut Luokka:Runotapahtumat Luokka:Tuusula
Steveco-areena

Steveco-areena (aiemmin Karhuvuoren urheilutalo) on vuonna 1974 rakennettu urheiluhalli Kotkassa Karhuvuoren kaupunginosassa. Se on Korisliigassa pelaavan KTP-Basketin ja koripallon naisten SM-sarjassa pelaavien Peli- Karhujen kotikenttä. Rakennuksen kokonaispinta-ala on 3 153 m² ja palloiluhallin lisäksi siellä on paini-, painonnosto-, judo-, nyrkkeily- ja ilma-asesalit. Urheilutalo nimettiin Steveco-areenaksi vuonna 2008. == Lähteet == Luokka:Kotkan urheiluhallit
Angelspit

Angelspit on Sydneyssä vuonna 2004 perustettu australialainen industrialyhtye, johon kuuluvat laulaja Destroyx sekä musiikin ”teknisestä” puolesta huolehtiva ZooG. Yhtye yhdistelee musiikissaan vaikutteita useista eri genreistä, kuten punkista, elektrosta ja EBM:stä. Yhtye on julkaissut tähän mennessä neljä albumia. Karl Learmont (ZooG) ja Amelia Tan (Destroyx), tapasivat online zine- foorumilla. Angelspit syntyi vuonna 2004, kun he julkaisivat ensimmäisen EP:nsä Nurse Grenade. Yhtyeen ensimmäinen albumi Krankhaus julkaistiin 6. kesäkuuta 2006, ja siitä on julkaistu remix-levy vuonna 2007. Bändi kiersi Australiassa, Yhdysvalloissa ja Euroopassa ja jäivät Berliiniin äänittämään toisen studioalbuminsa Blood Death Ivory. Kesäkuussa 2008 yhtye julkaisi toisen studioalbuminsa Blood Death Ivory. Albumi on kirjoitettu ja äänitetty vuosina 2006 ja 2008. Jälleen bändi jatkoi kiertueella uuden materiaalin kanssa ympäri Eurooppaa ja Yhdysvaltoja. Kokonaiskuvaa albumin luomisesta voi lukea yhtyeen virallisella sivustolla, http://www.angelspit.net/news/diary/bdi-overview.htm . Remix-levy nimeltä Black Kingdom Red Kingdom julkaistiin vuonna 2009. Näihin aikoihin yhtye alkoi tuottaa lyhyitä videoblogeja ja videoita eri aiheista, esimerkiksi kolmannen albumin julkaisusta. 9\. syyskuuta 2009 (09/09/09) julkaistiin yhtyeen kolmas pitkäsoitto Hideous and Perfect. Kuten aikaisempien kahden levyn kanssa, ei julkaistu sinkkuja, mutta video "Fuck The Revolution" julkaistiin, ja uusi EP / remix-levy nimeltä "Larva Pupa Tank Coffin" julkaistaan lokakuussa 2010. "Larva Pupa Tank Coffin" kuuluu 3 upouutta kappaletta, Angelspitin itse sekä muiden esiintyjien tekemiä remixejä. Video kappaleesta "Sleep Now" on ilmoitettu julkaistavaksi. Angelspit tunnetaan omalaatuisesta esiintymisestään ja erikoisesta ulkonäöstään. ==Bändin jäsenet== * ZooG (ZooG Von Rock) – laulu, koskettimet (2004–) * Matt Slegel (2017–) * Kitsu Noir (2017–) ===Entiset jäsenet=== * Chris Kling – Rummut (2011–2012) * Valerie Gentile – kitara (2011–2012) * The Liar – live äänet (2011–2012) * Amelia Arsenic – laulu (2003–13) * Nick Delavega – koskettimet (2016) * AJ Gapsevic (2016) * Lorelei – laulu (2016) * George Bikos – kitara (2012–16) ==Keikka-avustajat== * Peter Crane – koskettimet (2007) * Roberto Massaglia – koskettimet (2007) * John Von Ahlen – teknikko (2007) * Matt James - rummut (2011) ==Albumit== ===Studioalbumit=== * Krankhaus (2006) * Blood Death Ivory (2008) * Hideous and Perfect (2009) * Hello My Name Is (2011) * The Product (2014) * Cult of Fake (2016) * Black Dog Bite (2017) * Bang Operative (2019) ==Musiikkivideot== * "Vena Cava" (2007) * "Fuck the Revolution" (2009) * "Sleep Now" (2010) * "Toxic Girl" (2011) * "Like It? Lick It!" (2011) Luokka:Australialaiset elektronisen musiikin yhtyeet Luokka:Australialaiset industrial-yhtyeet
Kalle Löfström

Kalle Löfström (s. 28. elokuuta 1984 Helsinki) on suomalainen muusikko ja säveltäjä. Löfström tuli alun perin tunnetuksi Idols-laulukilpailussa sarjan neljännellä tuotantokaudella vuonna 2008. Löfström joutui jättämään kisan 30. marraskuuta 2008 sijoittuen kilpailussa neljänneksi.Vuonna 2009 Löfströmilta ilmestyi albumi Born In 1984. == Ura == === Nuoruusvuodet === Kalle kiinnostui lapsena pianonsoitosta joten hän pääsi pianontunnille. 13-14-vuotiaana hän teki ensimmäiset kappaleet itse, joista osa löytyy hänen debyyttialbumiltaan. Kallen esikuvista tärkeimpänä hän pitää Guns N’Rosesia. Klassisen musiikin tekijät kuten Mozart ovat toimineet myös vaikuttajina Kallen sävellystaidolle. Lisäksi hän on laulanut jo lapsesta asti heviä. 12-vuotiaana Kalle vaihtoi pianon rumpuihin ja kitaroihin. Kalle oli valmistunut ylioppilaaksi Sibelius- lukiosta. === Idols ja sooloura === Kalle päätti osallistua Idols-kilpailuun. Kilpailussa hän on esittänyt erilaisia rock-kappaleita. Kuitenkin Kalle sijoittui neljänneksi. Kilpailun jälkeen Kalle julkaisi debyyttialbuminsa "Born In 1984" vuonna 2009. Kalle on osallistunut albumin tekemiseen. Myös Gary Keskinen on ollut mukana sävellys- ja sanoitustyössä. Kalle kokeili myös suomenkielistä uraa jolloin hän julkaisi singlet "Matka" ja "Paetaan". Kalle päätti vaihtaa laulukielen suomeen ja nyt hän suunnittelee julkaisevansa seuraavan albumin suomeksi. == Yksityiselämä == Kalle on siviiliammatiltaan maalari ja hänellä on oma remonttiyritys. == Yhtyeen jäsenet == * Kalle Löfström – laulu, koskettimet kappaleessa 9, akustinen kitara kappaleessa 2 * Gary Keskinen – kitara * Mikko Kaija – kitara * Rale Tiiainen – rummut * Panu Keskinen – basso == Diskografia == ===Albumit=== * === Singlet === * ”Tears Don’t Fall” (2009) * ”Wheels on the road” (2009) * ”Run run” (2009) * ”Matka” (2011) * ”Paetaan” (2012) * ”Viimeinen sana” (2017) ===Musiikkivideot=== * ”Tears Don’t Fall” * ”Matka” * ”Paetaan” == Lähteet == == Aiheesta muualla == * Kalle Löfströmin viralliset sivut Facebookissa Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Suomen Idols Luokka:Vuonna 1984 syntyneet Luokka:Elävät henkilöt
Zaja-Pandita

Zaja-Pandita (oikea nimi Namhaitšžamtso; 1599 Länsi-Mongolia – syyskuu 1662) oli Džungariassa ja Itä-Mongoliassa toiminut buddhalainen oppinut ja yhteiskunnallinen vaikuttaja. Oiraattiylimystöön kuulunut Zaja-Pandita ryhtyi 17-vuotiaana munkiksi ja lähti Tiibetiin opiskelemaan buddhalaisuutta. Vuonna 1639 hän palasi takaisin, toimi opettajana ja käänsi mongolin kielelle noin 200 teosta. Vuonna 1648 Zaja-Pandita laati klassisen mongolin kirjaimiston pohjalta uuden kirjoitusjärjestelmän, joka foneettisen tarkkuutensa ansiosta sai nimen todo bitšig (”selkeä kirjoitus”). Vuonna 1640 hän osallistui kokoukseen, jossa vahvistettiin oiraattien lakikokoelma Tsaadžiin-bitšig. Zaja-Pandita kuoli matkalla Tiibetiin. Hänen oppilaansa Radiabatora laati hänen elämäkertansa vuonna 1690. Kalmukit käyttivät Zaja-Panditan laatimaa kirjoitusjärjestelmää vuoteen 1924 saakka. ==Lähteet== Luokka:Lamat
Petsamontunturit

Petsamontunturit () on laaja tunturialue Petsamonjoen ja Paatsjoen välisellä alueella Petsamon piirissä Murmanskin alueen luoteisosassa Venäjällä. Petsamontuntureiden korkein huippu on 631 metriä korkea Kuorpukas Petsamontunturit sijaitsevat Suomen Neuvostoliitolle luovuttaman entisen Petsamon kunnan keskiosassa. == Lähteet == Luokka:Petsamon tunturit
Kankaankylä

Kankaankylä voi tarkoittaa seuraavia asioita: * Kangas, usean kylän nimi Suomessa * Kangaskylä, usean kylän nimi Suomessa * Kankaankylä, Siestarjoesta Pietarin kuvernementtiin vuonna 1842 liitetty kylä Luokka:Täsmennyssivut
Born in 84

Born in 1984 on Kalle Löfströmin esikoisalbumi, joka julkaistiin 10. kesäkuuta 2009. Sen levynjulkaisubileitä vietettiin 8. kesäkuuta 2009. Albumin ensimmäinen single ”Tears Don’t Fall” julkaistiin huhtikuussa, ja se sai radiosoittoa. Albumi ei kuitenkaan yltänyt myynniltään Suomen viralliselle albumilistalle. Levyn tuottajana toimi Risto Asikainen. == Kappaleet == # # # # # # # # # # # ==Kokoonpano== * Kalle Löfström – laulu, koskettimet kappaleessa 9, akustinen kitara kappaleessa 2 * Gary Keskinen – kitara * Mikko Kaija – kitara * Rale Tiainen – rummut * Panu Keskinen – basso == Lähteet == Luokka:Vuoden 2009 esikoisalbumit Luokka:Suomalaiset rockalbumit Luokka:Suomalaiset hard rock -albumit Luokka:Risto Asikaisen tuottamat albumit
Suortitunturi

Suortitunturi () on tunturi Petsamon piirissä Murmanskin alueen luoteisosassa Venäjällä. Se sijaitsee Paatsjokeen laskevien Laukkujärvien pohjoispuolella ja itse Paatsjoki virtaa tunturialueen länsipuolella. Tunturin korkein huippu on 494 m korkea Suortitunturi sijaitsee Suomen Neuvostoliitolle luovuttaman entisen Petsamon kunnan länsiosassa. == Lähteet == Luokka:Petsamon tunturit
All the Right Reasons

All the Right Reasons on kanadalaisen post-grunge-yhtye Nickelbackin viides studioalbumi. Albumilta julkaistiin singlet Photograph (2005), Far away (2006), Animals (2006) ja Savin'Me (2006). == Kappaleet == # Follow You Home – 4:22 # Fight for All The Wrong Reasons – 3:44 # Photograph – 4:19 # Animals – 3:08 # Savin' Me – 3:39 # Far Away – 3:58 # Next Contestant – 3:35 # Side of Bullet – 3:01 # If Everyone Cared – 3:38 # Someone That You're With – 4:02 # Rockstar – 4:16 ==Kokoonpano== *Chad Kroeger - laulu, kitara *Ryan Peake - kitara, taustalaulu *Mike Kroeger - basso *Daniel Adair - rummut, taustalaulu == Lähteet == Luokka:Vuoden 2005 albumit Luokka:Nickelbackin albumit
Viron apostolinen ortodoksinen kirkko

Viron apostolinen ortodoksinen kirkko () on toinen Viron ortodoksista kirkoista. Apostolinen ortodoksinen kirkko on Konstantinopolin patriarkaatin alainen autonomisena kirkkokuntana. Kirkon johtaja on Tallinnan ja koko Viron metropoliitta Stefanos, joka valittiin tehtävään vuonna 1999. Toinen Viron ortodoksinen kirkko on Moskovan patriarkaatin alainen Moskovan patriarkaatin Viron ortodoksinen kirkko. Viron apostolisessa ortodoksisessa kirkossa on noin 27 000 jäsentä, kun taas Moskovan patriarkaatin alaisessa kirkossa lähes 200 000.http://rus.postimees.ee/?id=208649 Viron lainsäädännön mukaan Viron apostolinen ortodoksinen kirkko on ennen toista maailmansotaa toimineen Viron ortodoksisen kirkon jatkaja ja siten kirkon omaisuus kuuluu sille. Kirkkoon kuuluu 51 seurakuntaa. == Historia == Kristinuskon historia Virossa alkaa noin 900-luvulta. Itsenäinen ortodoksinen kirkko sai ensimmäisen piispansa vuonna 1917. Piispa Platonin kausi oli lyhyt, sillä bolševikit ampuivat hänet Tartossa Viron vapaussodan lopulla 14.1.1919, kun virolaiset joukot lähestyivät Tallinnaa. Kesäkuun 15. päivä 1920 Venäjän ortodoksinen kirkko virallisti Viron kirkon itsenäisyyden. Kirkko siirtyi vuonna 1923 Konstantinopolin patriarkaatin alaisuuteen yhdessä Suomen ortodoksisen kirkon kanssa, sillä Moskovan patriarkaattiin oli vaikea pitää yhteyttä.Palli Maailmansotien välisenä aikana venäjänkieliset seurakunnat muodostivat oman, Narvan hiippakunnan.Palli Kun Neuvostoliitto miehitti Viron, kirkon autonomisuus otettiin pois ja siitä tuli Moskovan patriarkaatin alainen vuonna 1941. Saksalaismiehityksen aikaan 1941–1945 kirkko liittyi Konstantinopoliin, kunnes uuden neuvostomiehityksen alkaessa kirkko palasi Moskovan alaisuuteen 1945. Moskovan patriarkaatin mukaan Viron kirkon hakeutuminen ekumeenisen patriarkan alaisuuteen oli vain väliaikainen toimenpide, jonka syynä oli normaalin yhteydenpidon mahdottomuus Moskovan kanssa.Ketola, Laitila 1996 Viron itsenäistyttyä uudestaan kirkko sai vuonna 1992 sisäisen autonomian. Kirkko haki ja sai jäsenyyden uudestaan Konstantinopolin patriarkaatista 20. helmikuuta 1996. Kun kirkon väliaikaiseksi päämieheksi asetettiin Suomen ortodoksikirkon silloinen arkkipiispa Johannes, Venäjän kirkko katkaisi yhteydet kolmeksi kuukaudeksi sekä Suomen että Viron kirkkoon. Toukokuussa 1998 piispaksi vihitty Simeon ehti toimia apulaispiispana vain reilut kolme kuukautta ennen kuolemaansa. Lopulta vuonna 1999 kirkon johtoon valittiin aikaisemmin Nizzassa piispana toiminut Stefanos. == Lähteet == * Mikko Ketola ja Teuvo Laitila: Viron ortodoksien tie kriisiin – katsaus Moskovan ja Konstantinopolin näkemyseroihin Viron ortodoksisen kirkon historiasta. Teologinen Aikakauskirja 3/1996. verkossa. * === Viitteet === == Aiheesta muualla == * Viron apostolisen ortodoksikirkon sivut Luokka:Kristinusko Virossa Luokka:Konstantinopolin ekumeeninen patriarkaatti
Viron ortodoksinen kirkko

Viron ortodoksisia kirkko on kaksi: * Viron apostolinen ortodoksinen kirkko kuuluu Konstantinopolin patriarkaatin alaisuuteen. * Moskovan patriarkaatin Viron ortodoksinen kirkko kuuluu Moskovan patriarkaatin alaisuuteen.
Sallatunturi (Venäjä)

thumb|Vanha Sallatunturi ja Rohmoiva Suomen puolelta nykyisiltä Sallatuntureilta kuvattuna Sallatunturi () on tunturialue Kantalahden piirissä Murmanskin alueen lounaisosassa Venäjällä. Tunturialue sijaitsee Suomen rajan tuntumassa Sallajoen länsipuolella. Sallatunturi on kaksilakinen, joista korkeampi pohjoinen huippu on 636 metriä meren pinnan yläpuolella. Sallatunturi muodostaa länsipuolellaan sijaitsevien Rohmoivan ja Sotitunturin kanssa Sallatunturit (vanhempi muoto Sallantunturit). == Historia == Sallatunturi sisältyi Moskovan rauhassa 1940 Suomen Neuvostoliitolle luovuttamiin alueisiin. Sallan silloinen kirkonkylä sijaitsi tunturialueen pohjoispuolella. Hiihtomatkailu Sallatunturilla alkoi 1930-luvulla, jolloin matkailijoita houkuteltiin tunturi- ja retkihiihdolla sekä terveysmatkailulla. Kun Suomen Hiihtoliitto havaitsi Sallatunturin sopivaksi tunturihiihto- ja kilpailupaikaksi, siellä pidettiin olympiahiihtäjien leiri talvella 1935 ja Suomen ensimmäiset syöksylasku- ja pujottelumestaruuskisat vuonna 1937. Toiminnassa oli mukana paikallinen urheiluseura Sallan Karhut. Matkailijayhdistyksen Sallan paikallisosasto ja Rajaseutuyhdistys rakensivat rinteiden tuntumaan kaksi hiihtomajaa, Ylämajan vuonna 1936 ja Alamajan vuonna 1937. Lisäksi kirkonkylällä oli matkustajakoteja, ja majoitusta oli tarjolla myös kylän taloissa. Kirkonkylään suunniteltiin 1930-luvun lopulla myös hotellin rakentamista, mutta hanke kariutui talvisodan syttymiseen. Jatkosodan aikana Sallasta kaavailtiin vielä tärkeää talvimatkailukeskusta, mutta haaveet kariutuivat lopullisesti sotien jälkeisiin alueluovutuksiin. == Lähteet == == Aiheesta muualla == *Vanha kartta Sallatunturin alueesta Luokka:Murmanskin alueen tunturit Luokka:Sallan–Kuusamon alueen tunturit
Todo bitšig

Todo bitšig (”selkeä kirjoitus”) on oiraattilaisen buddhalaismunkin Zaja- Panditan vuonna 1648 laatima mongolin kielen kirjoitusjärjestelmä. Todo bitšig perustuu klassiseen mongolialaiseen kirjaimistoon, joka puolestaan on laadittu uiguurilaisen aakkoston pohjalta. Uuden kirjaimiston tavoitteena oli korjata aikaisemman kirjoitusjärjestelmän puutteet vokaalien merkinnässä ja päästä eroon kirjainten monimerkityksisyydestä. Oiraattien puhumaan länsimongoliin sovellettu kirjaimisto sai foneettisen tarkkuutensa ansiosta nimen ”selkeä kirjoitus”. Oiraatit ja heidän naapureinaan asuneet mongolit käyttivät todo bitšigiä etenkin 1600–1700-lukujen vaihteessa. Sillä luotiin buddhalaista käännöskirjallisuutta ja alkuperäisiä teoksia. Kalmukin kielessä kirjaimisto oli käytössä vuoteen 1924 saakka, jolloin se korvattiin kyrillisellä aakkostolla. Kiinassa Xinjiangin alueella asuvat oiraatit käyttävät kirjaimistoa ilmeisesti jonkin verran vielä nykyisinkin. Todo bitšig on tyypiltään aakkoskirjoitusta. Kirjainten järjestys on ylhäältä alas ja rivien vasemmalta oikealle. Useimmista kirjaimista on kolme varianttia, jotka riippuvat merkin asemasta sanan alussa, keskellä tai lopussa. Kirjaimistolla on oma aakkosjärjestys, joka poikkeaa mongolialaisesta. ==Kirjaimisto== vokaalit Todo bitšig kyrillinen latinalainen А A Э E И I О O У U Ө Ö Ү Ü Alkuperäiset konsonantit Todo bitšig kyrillinen latinalainen Б B П P М M Л L С S Ш Sh Н N Х X Һ Q Т T Д D Ц C Ч Ch З Z Ж J Й Y Р R Ң Ng Vierassanoissa käytetyt kirjaimet Todo bitšig kyrillinen latinalainen Г H К K Қ Kh Җ J В W ==Tekstinäyte== Isä meidän -rukous ==Lähteet== Luokka:Aakkostot Luokka:Mongolilaiset kielet Luokka:Kalmukian kielet
Aku Ankka -lautapeli

Aku Ankka -lautapelissä pelaajan tavoitteena on palauttaa Roope Ankan ensilantti takaisin rahasäiliöön. Pelissä liikutaan Ankkalinnassa ja tavataan sen tuttuja asukkaita kuten Iines Ankka, Pelle Peloton ja Mummo Ankka. Pelissä edetään vastaamalla Ankka-aiheisiin kysymyksiin. Kategoriat kysymyksissä: * Aku Ankka ja kumppanit * Tarinat * Sitä sun tätä * Kuvat (kysymyskorttien kääntöpuolella) Pelissä pyöritetään onnenpyörää, jolla pelaaja voi saada lisämahdollisuuksia etenemiseen sekä Pelle Pelottoman keksintökoneesta kaikenlaisia koneita, kuten pienennyskoneen tai molekyylisiirtimen. == Sisältö == * Pelilauta * 250 kysymyskorttia * 50 tapahtumakorttia * 6 pelihahmoa (Aku Ankka, Hannu Hanhi, Iines Ankka, Touho Ankka, Leenu, Liinu ja Tiinu sekä Tupu, Hupu ja Lupu) * 6 muovialustaa (pelihahmoille) * 6 pahvista ensilanttia (5 väärää ja 1 aito) * 6 pahvista Räpyläreittikorttia * Spinneri * Askellaskuri * Pelikeila * 24 hahmopelimerkkiä * Säännöt == Valmistaja == Aku Ankka -lautapeliä valmistaa suomalainen Tactic Games Oy Tactic-tuotemerkin alla. Peli on valmistettu yhteistyössä Aku Ankka -lehden kanssa. == Aiheesta muualla == * Aku Ankka -lautapeli Tacticin verkkosivuilla Luokka:Kilpajuoksulautapelit Luokka:Tietokilpailulautapelit Luokka:Tactic
Karinkanta

Karinkanta on Siikajoen kunnassa lähellä Lumijoen kunnanrajaa sijaitseva noin 200 asukkaan kylä. Kylä sijaitsee seututien 813 varrella noin 10 kilometriä Siikajoenkylän taajamasta Lumijoen suuntaan. Kuntakeskuksesta Ruukista on kylälle matkaa noin 40 kilometriä. Karinkannan tärkeimmät elinkeinot ovat maa- ja metsätalous. Kylällä on myös raskaskonekorjaamo Jaresko Oy sekä entisen kyläkoulun yhteyteen laajentunut kehitysvammaisten asumisyksikkö Karentia Oy. Muita kylällä olevia yrityksiä ovat mm. porsaskasvattamo Niitynmaan porsas Oy, vasikkakasvattamo Karinnuotta Oy sekä Kurikan Lammastila Oy. Kylässä on muun muassa kyläseura, uimaranta ja Varessäikän kalasatama. Vuosittain kylällä järjestetään ohjelmalliset pikkujoulujuhlat ja aiemmin myös Varessäikän kalajuhlat. Vuosina 2019 ja 2021 kylällä on järjestetty LiiteriRock-tapahtuma, joka on kerännyt konsertteihinsa satoja osallistujia. Karinkantaa suunniteltiin liitettäväksi Lumijoen kuntaan. Syyksi mainittiin Lumijoen palveluiden läheisempi sijainti. Karinkannasta Lumijoen keskustaajamaan on matkaa noin 12 kilometriä, ja kyläläiset käyttävät tiuhaan Lumijoen palveluja. Suurin osa kylän asukkaista äänesti liitoksen puolesta. Elokuussa 2014 Siikajoen kunnanvaltuusto päätti äänin 23–3, että Karinkantaa ei siirretä Lumijoelle. ==Lähteet== Luokka:Siikajoen kylät